Jan 08,2017
అరబిందో చేతికి పోర్చుగీసు కంపెనీ!
హైదరాబాద్‌: ప్రముఖ ఔషధ ఉత్పత్తుల కంపెనీ అరబిందో ఫార్మా పోర్చుగల్‌ కేంద్రంగా పని చేస్తున్న జెనరీస్‌ ఫార్మస్యూటికా ఎస్‌ఏ కంపెనీని కొనుగోలు చేయడానికి ప్రయత్నాలను ముమ్మరం చేసినట్టుగా తెలుస్తోంది. ఈ కొనుగోలు విలువ 135 మిలియన్‌ యూరోలు (సుమారు రూ. 969 కోట్లు)గా ఉంటుందని అంచనా. జెనరీస్‌ ఫార్మస్యూటికా కంపెనీ ఇప్పటికే నెదర్లాండ్స్‌కు చెందిన ఏజిల్‌ ఫార్మా బీబీ సంస్థ కొనుగోలుకు ఒప్పందం చేసుకుంది. జెనరీస్‌ పోర్చుగల్‌లో ఫార్మా ఉత్పత్తులను విక్రయిస్తుంది. ఈ కొనుగోలు ప్రక్రియతో అరబిందో ఫార్మాకు పోర్చుగల్‌లో టాప్‌ జనరిక్‌ బ్రాండ్‌గా విస్తరించడానికి దోహదం చేయనుందని ఎస్‌వీపీ యూరోపియన్‌ ఆపరేషన్స్‌ వి.మురళీధరన్‌ పేర్కొన్నారు. ఈ డీల్‌తో ఐరోపాలో సంస్థ పరపతి మరింత పెరగనుంది. పోర్చుగల్‌ కంపెనీ ప్రతి ఏడాదికి 120 కోట్ల మందు బిల్లల ఉత్పత్తి సామర్థ్యం కలిగి ఉంది. ప్రస్తుతం 271 జనరిక్‌ ఉత్పత్తులను తయారు చేస్తోంది.
మీ స్నేహితులకు రికమెండ్ చెయ్యండి